10. การควบคุมภายใน

ในการประชุมคณะกรรมการบริษัทฯครั้งที่ 1/2551 เมื่อวันที่ 26 กุมภาพันธ์ 2551
โดยมีคณะกรรมการตรวจสอบเข้าร่วมประชุมด้วย เพื่อให้ความเห็นเกี่ยวกับความเพียงพอ
และความเหมาะสมของระบบการควบคุมภายใน ซึ่งคณะกรรมการตรวจสอบ
ได้ชี้แจงและรายงานการตรวจสอบภายในในรอบปี 2550 ให้คณะกรรมการบริษัทได้รับทราบ
โดยสรุปได้ดังนี้

คณะกรรมการตรวจสอบ ได้พิจารณาและสอบทานรายงานผลการตรวจสอบ
โดยการตรวจทานระบบการควบคุมภายในและการประเมินระบบควบคุมภายใน
พร้อมทั้งข้อเสนอแนะการตรวจสอบภายใน
โดยมุ่งเน้นที่ประเด็นสำคัญของความเสี่ยงที่อาจมีผลกระทบต่อการปฏิบัติงาน
รายการที่เกี่ยวโยงที่อาจมีความขัดแย้งทางผลประโยชน์
เป็นรายการจริงทางการค้าอันเป็นปกติทั่วไปอย่างสมเหตุสมผล และเป็นประโชน์ต่อกิจการของบริษัท
การดูแลทรัพย์สินมีระบบควยคุมดูแลที่ดี สามารถตรวจติดตามได้
จึงไม่พบรายการทุจริตหรือการนำทรัพย์สินไปใช้โดยมิชอบ
กิจการยังถือปฏิบัติตามขั้นตอนที่ได้กำหนดไว้
โดยสอดคล้องกับกฎหมายของภาครัฐและนโยบายการกำกับดูแลกิจการ
ในส่วนการหารือกับผู้สอบบัญชีบริษัท เพื่อประเมินระบบการควบคุมภายใน
เห็นว่าปฏิบัติตามมาตราฐานการบัญชีและมีการเปิดเผยข้อมูลอย่างเพียงพอและเหมาะสม
มีความเพียงพอในระบบการควบคุมภายใน ไม่มีข้อบกพร่องที่เป็นสาระสำคัญ

คณะกรรมการบริษัทฯมีความเห็นต่อระบบการควบคุมภายในเช่นเดียวกับคณะกรรมการตรวจสอบ
โดยมีความเห็นต่อระบบการควบคุมภายใน มีรายละเอียดดังนี้

1.  องค์กรและสภาพแวดล้อมของบริษัท

บริษัทมีการจัดโครงสร้างองค์กรและมีสภาพแวดล้อมที่ดี ที่เอื่อต่อการปฏิบัติงาน
มีโครงสร้างสายการบังคับบัญชาแยกตามสายงานที่ชัดเจน และสอดคล้องการดำเนินธุกิจของบริษัทฯ
โดยมีฝ่ายตรวจสอบภายในที่เป็นหน่วยงานอิสระ และรายงานตรงต่อคณะกรรมการตรวสอบ

บริษัทมีการจัดทำระบบการประเมินผลงานและรวมถึงประเมินพฤติกรรมของพนักงาน
เพื่อให้สอดคล้องกับพฤติกรรมองค์กร เพื่อประโยชน์ในการพัฒนาคุณภาพของพนักงานให้ดียิ่งขึ้น
บริษัทฯส่งเสริมและสนับสนุน
ในการปฏิบัติให้เป็นไปตามนโยบายการกำกับดูแลกิจการและจริยธรรมธุรกิจ ให้มีความโปร่งใส
คำนึงถึงความเป็นธรรมต่อพนักงาน ลูกค้า คู่ค้า รวมถึงความรับผิดชอบผู้ถือหุ้น สังคมและสิ่งแวดล้อม

2.  การบริหารความเสี่ยง

บริษัทมีการประเมินการดำเนินธุรกิจอย่างสม่ำเสมอ และมีการวิเคราะห์ถึงความเสี่ยงต่างๆ
ที่อาจเกิดขึ้นและส่งผลต่อการดำเนินธุรกิจของบริษัท
กรรมการและผู้บริหารระดับสูงจะทำหน้าที่ในการประเมินความเสี่ยง
แยกแยะความเสี่ยงออกเป็นประเด็น
มอบหมายให้ผู้บริหารแต่ละสายงานเป็นผู้รับผิดชอบในการบริหารความเสี่ยง
ในประเด็นที่สัมพันธ์กับสายงานที่ดูแล
จัดให้มีการติดตามการบริหารความเสี่ยงโดยการให้ผู้บริหารนำเสนอต่อคณะกรรมการบริหารเพื่อนำเสนอต่อคณะกรรมบริษัฯ
ทังนี้คณะกรรมการตรวจสอบได้มีการพิจารณาความเพียงพอและเหมาะสมของการบริหารความเสี่ยง

การควบคุมการปฏิบัติงานของฝ่ายบริหาร

คณะกรรมการบริษัทฯ ได้แต่งตั้งคณะกรรมการย่อย 2 คณะ ประกอบด้วย คณะกรรมการบริหาร
และคณะกรรมการตรวจสอบ ซึ่งคณะกรรมการทั้ง 2 คณะ
ได้ปฏิบัติภายใต้ขอบเขตอำนาจหน้าที่และความีบผิดชอบที่ได้รับมอบหมายอย่างเคร่งครัดและเหมาะสมในด้านการบริหาร
และได้กำหนดความรับผิดชอบของผู้บริหาร ตลอดจนพนักงานระดับปฏิบัติการแต่ระดับ
พร้อมทั้งกำหนดขอบเขตอำนาจในการอนุมัติของฝ่ายบริหาร
โดยขอบเขตอำนาจหน้าที่และความรับผิดชอบได้จัดทำเป็นคู่มือในการปฏิบัติงานอย่างชัดเจน
คณะกรรมการตรวจสอบพิจารณาแผนงานการตรวจสอบของหน่วยงานตรวจสอบภายใน
เพื่อการติดตามการปฏิบัติงานให้ครอบคลุมทุกกระบวนการปฏิบัติงานที่มีความเสี่ยงสูง
และมั้นใจว่าทุกน่วยงานมีระบบการควบคุมภายในที่เพียงพอ ทั้งด้านการเงิน การปกฺบัติงาน
การปฏิบัติตามกฎหมาย ข้อบังคับ ระเบียบ และกฎเกณฑ์ต่างๆ

เนื่องจากคณะกรรมการส่วนใหญ่ของบริษัทเป็นฝ่ายบริหาร
รวมถึงโครงสร้างองค์กรของบริษัทได้ออกแบบให้
สายการบังคับบัญชาทุกสายรายงานข้อมูลต่อประธานกรรมการบริหารโดยตรง
ทำให้ขาดการคานอำนาจกันระหว่างกรรมการบริษัทและฝ่ายบริหารของบริษัท แต่อย่างไรก็ดี
บริษัทได้มีการกำหนดบทบาทหน้าที่ของผู้บริหารแต่ละแผนกไว้อย่างชัดเจน
โดยให้มีอำนาจในการบริหารงานแต่ละแผนกแยกจากกันอย่างเป็นอิสระ
พร้อมทั้งมีการแบ่งแยกหน้าที่ระหว่างการบันทึกบัญชีและข้อมูล
กับหน้าที่ในการจัดเก็บดูแลทรัพย์สินไว้ออกจากกันอย่างเด็ดขาด
โดยมีคณะกรรมการตรวจสอบคอยกำกับดูแลรายการที่อาจมีความขัดแย้งที่มีความเกี่ยวข้องกับผู้ถือหุ้น
กรรมการ ผู้บริหาร หรือผู้ที่เกี่ยวข้องกับบุคคลดังกล่าว รวมถึงบุคคล/บริษัทที่กรรมการหรือผู้ถือหุ้น
มีอำนาจควบคุม ให้มีการทำรายการที่เหมาะสมและรักษาผลประโยชน์ของบริษัทเป็นสำคัญ
โดยมีมาตรการรองรับเพื่อให้มีประสิทธิภาพมากขึ้น ดังนี้

-   จัดทำนโยบายการทำรายการระหว่างกัน เพื่อใช้เป็นบรรทัดฐานในการดำเนินงานของผู้บริหาร

-   เสนอให้คณะกรรมการตรวจสอบเข้ามาตรวจสอบมากขึ้น
    โดยมีการส่งวาระการประชุมกรรมการบริษัทให้แก่

คณะกรรมการตรวจสอบเพื่อพิจารณาล่วงหน้าไม่น้อยกว่า 7 วันก่อนการประชุมคณะกรรมการบริษัท
โดยเฉพาะโครงการที่สำคัญจะจัดทำรายละเอียดเพื่อเสนอให้แก่คณะกรรมการตรวจสอบได้ศึกษาเพื่อเป็นข้อมูล
ในการประชุมพิจารณา

  - จัดให้มีสำนักตรวจสอบภายในโดยกำหนดให้รายงานตรงต่อคณะกรรมการตรวจสอบ
  และให้มีการจัดทำแผนงาน

การตรวจสอบประจำปีเสนอต่อคณะกรรมการตรวจสอบด้วย

3.  ระบบสารสนเทศและการสื่อสารข้อมูล

บริษัทมีระบบการจัดเก็บข้อมูลและสารสนเทศที่สามารถนำไปใช้เพื่อประโยชน์ต่อการดำเนินธุรกิจอย่างเพียงพอ
และมีการจัดทำรายงานที่มีสาระสำคัญและข้อมูลประกอบการตัดสินใจที่ครบถ้วนให้คณะกรรมการบริษัทพิจารณาก่อนประชุมทุกครั้ง
และมีการจัดเก็บเอกสารอย่างเป็นระบบเป็นหมวดหมู่
โดยเฉพาะเอกสารทางบัญชีที่มีความสำคัญต่อการจัดทำรายงานทางการเงินให้คณะกรรมการพิจารณา

4.  ระบบการติดตาม

บริษัทมีการติดตามผลการดำเนินงานอยู่เสมอ
โดยการใช้ฐานข้อมูลบริษัทให้เป็นประโยชน์ในการติดตามผลตอบรับจากลูกค้าและผู้ที่มีส่วนได้เสียต่อบริษัท
โดยกำหนดนโยบายและมอบหมายให้สำนักตรวจสอบภายในดำเนินการตรวจสอบการปฏิบัติงานตามระบบการควบคุมภายในอย่างสม่ำเสมอ
และให้จัดทำรายงานผลการติดตามเสนอโดยตรงต่อคณะกรรมการตรวจสอบ และคณะกรรมการบริษัท
เพื่อให้พิจารณาและดำเนินการกำหนดมาตราการแก้ไขต่อไป

  --------------------------------- -------------------------------------
                                    

                                    
  --------------------------------- -------------------------------------